Taklut tesɛa aṭas n leṣnaf; ama d taklut n umezruy, tin n ugama, tuzuft, amadwan, tin n yiwudam akk d izumal… Taklut n Mḥemmed Isyaxem d tin ixelḍen, maca deg yimersan-is, yessemras s waṭas sin n leṣnaf «Taklut tawademt» ; id yesgensasen tiɣawsiwin yettwasnen id yettbanen di tilawt amedya : krad n yiqudam yessuneɣ ɣef yiman-is. Yal tafelwit tesseklas-d talliyin yesɛan azal di tudert-is almi yemmut. Ssenf nniḍen «Teklut tamadwant » ; d tin i teldin tawwurt I wesnulfu , taẓuri-agi tettɛawan ameshanay ad ikcem deg umaḍal n tlelli n usugen I waken ad yessenṭeq tugna s yiḥulfan-is .Mḥemmed Isyaxem yessuneɣ aṭas n tiktiwin ɣef teclafin , ayen ur nelli ara d amwalan , yettaf tilelli n usenfali d ayen i yefkan tamuɣli tamaynut i usentel n tfelwiyin-is amedya : udem unti yettuɣal-d yal tikelt maca s tiktiwin yemgaraden s usekles n yiniyen, d wesɣun yellan d azamul n tmagit neɣ isental n yizerfan n wemdan2.